**Upustvo za prijavu**

**Nagrade EU za istraživačko novinarstvo Bosne i Hercegovine 2019**

Nacionalni koordinator: BIRN Hub, Sarajevo, Bosna i Hercegovina

Datum objave konkursa: 17/06/2019

Krajnji rok za podnošenje prijave: 17/07/2019, 12:00 PM (CET)

**Sadržaj**

1. **Kontekst**
2. **Cilj**
3. **Nagradni fond**
4. **Pravila konkursa**
5. **Kako podnijeti prijavu/nominaciju**
6. **Dodatne informacije**
7. **Evaluacija i izboor prijava/nominacija**
8. **Obavještenje prijavljenim/nominovanim kandidatima/kinjama za nagradu o odluci žirija**
9. **Aneksi- Obrazac za prijavu**
10. **Kontekst**

Regionalnu EU nagradu za istraživačko novinarstvo je uspostavio Generalni direktorat Evropske komisije, u skladu sa Strategijom proširenja EU u kojoj je prepoznata snažna potreba da se obezbijedi sloboda izražavanja u medijima, kao i da se podrži istraživačko novinarstvo radi boljeg praćenja procesa reformi i održavanja istorijskog zamaha ka pristupanju EU.

Prema programu dodjele nagrada, biće dodeljene 63 nagrade za istraživačke priče objavljene 2018, 2019. i 2020. godine, devet iz svake projektne zemlje (Albanija, Bosna i Hercegovina, Crna Gora, Kosovo\*, Sjeverna Makedonija, Srbija i Turska).

Nagradni fond za sedam zemalja korisnica za tri godine iznosi ukupno 210.000 EUR. Godišnji fond nagrada za svaku zemlju pojedinačno je 10.000 EUR; biće nagrađen/a 1-3 novinara/ke u svakoj zemlji na godišnjem nivou; vrijednost pojedinačnih nagrada iznosi od 2.000 do 5.000 EUR.

Fond za nagrade će biti 210.000 EUR, ukupno 10.000 EUR po zemlji godišnje.

Procesom dodjele nagrada upravlja BIRN Hub i projektni partneri u okviru projekta koji finansira EU: “Jačanje kvalitetnih novosti i nezavisnog novinarstva na Zapadnom Balkanu i Turskoj”. Projektni partneri odgovorni za realizaciju aktivnosti su:

- BIRN Albanija, Tirana, Albanija

- Centar za istraživačko novinarstvo Crne Gore CIN-CG, Podgorica Crna Gora

- BIRN Hub, Sarajevo, Bosna i Hercegovina

- BIRN Srbija, Beograd, Srbija

- Nezavisni sindikat novinara i medijskih radnika (SSNM), Skoplje, Sjeverna Makedonija

Za nagradu će se kvalifikovati istraživačke priče koje doprinose slobodi izražavanja, vladavini prava, transparentnosti i izvještavanju o pitanjima vezanim za zloupotrebu vlasti i nepoštovanje temeljnih prava, te korupciju i organizovani kriminal, a koje inače ne bi bile dospjele u fokus javnosti.

1. **Cilj**

Nagrada EU za istraživačko novinarstvo ima za cilj da istakne i promoviše izvanredna dostignuća istraživačkih novinara/ki i poboljša vidljivost kvalitetnog istraživačkog novinarstva u zemljama Zapadnog Balkana i Turskoj.

1. **Nagradni fond**

Nagradni fond za Bosnu i Hercegovinu u 2019. godine (za dostignuća u 2018. godini) iznosi **10.000 EUR**. Prva nagrada iznosi 5.000 EUR, druga 3.000 EUR, a treća 2.000 EUR.

U izuzetnim slučajevima, žiri može odlučiti da ne dodijeli sve nagrade ukoliko kvalitet prijavljenih priča nije adekvatan.

Nagrada se dodjeljuje u bruto vrijednosti koja će se oporezovati u skladu sa nacionalnim odredbama.

1. **Kriterijumi prihvatljivosti**

**Ko može učestvovati?**

Pojedinci ili grupe novinara imaju pravo da se prijave sa svim novinarskim formama (štampanim, online, radio i TV) koje se objavljuju ili emituju u medijima u Bosni i Hercegovini na službenim, manjinskim ili međunarodnim jezicima.

Uslove ispunjavaju oni radovi koji su objavljeni/emitovani u štampanim, online, radio i TV medijima tokom 2018. kalendarske godine.

Uz istražene priče objavljene na jezicima koji nisu zvanični jezik zemlje potrebno je dostaviti prevod na službenim jezicima zemlje ili na engleskom jeziku.

Nominacije se mogu dostaviti od strane:

- pojedinaca ili grupe novinara koji su autori nominovanog istraživačkog djela;

- ostalih pojedinaca i organizacije uz prethodnu pismenu saglasnost autora

Pojedinci ili grupe novinara mogu da predaju jedan istraživački rad ili seriju tekstova sa istim tematskim fokusom.

Kandidat za nagradu i predlagač prihvataju pravila i uslove ovog takmičenja i moraju biti voljni da se predstave u javnosti.

Novinar/ka ne može da učestvuje u takmičenju niti mu/joj se može dodijeliti nagrada ako se on ili ona nalazi u bilo kojoj od situacija navedenih u Odeljku 2.3.3 Praktičnog vodiča za procedure sklapanja ugovora za spoljne aktivnosti EU koje su dostupne na sledećoj internet adresi:

<http://ec.europa.eu/europeaid/prag/document.do?nodeNumber=2.3.3>

**Uslovi za prijavu istraživačkih priča**

Za nagradu mogu konkurisati istraživačke priče koje doprinose slobodi izražavanja, vladavini prava, transparentnosti i izvještavanju o pitanjima vezanim za zloupotrebu vlasti i nepoštovanje temeljnih prava, korupciju i organizovani kriminal, koje inače ne bi dospjele u fokus javnosti. Podnesena prijava mora sadržati originalan pristup istraživanju i izvještavanju o važnom aspektu teme. Treba sprovesti adekvatno istraživanje kako bi se dubinski istražila tema. Istraživanje treba da sadrži nove informacije i intervjue i po prirodi mora biti analitičko i istraživačko.

Istraživačke priče moraju biti objavljene između 1. januara i 31. decembra 2018. godine.

1. **Kako podnijeti prijavu / nominaciju?**

5.1 Prijavni obrasci

Prijave se moraju ispuniti na prijavnim obrascima u skladu sa uputstvima. Za nagradu će biti prihvaćeni samo kompletni prijavni formulari.

5.2. Nominovana priča

a. Štampa: Priložite PDF Vaše priče ili navedite URL gde se ista može pročitati.

b. TV/radio: Navedite URL sa kojeg se Vaša priča može pregledati/čuti ili pošaljite istu u lako dostupnom elektronskom formatu.

c. Online: Navedite URL sa kojeg se može pristupiti Vašoj priči ili pošaljite istu u lako dostupnom elektronskom formatu.

5.2 Gdje predati prijavu / nominaciju?

Prijava/nominacija se mora poslati elektronskim putem na sljedeću e-mail adresu: euawards@birn.eu.com; naslov (subject title): EU nagrada> ime kandidata <

5.3 Rok za podnošenje prijava

Rok za podnošenje prijava putem e-maila: 17/07/2019, 12:00 PM

1. **Dodatne informacije**

Vaša pitanja možete poslati na sledeću email adresu: euawards@birn.eu.com

1. **Evaluacija i izbor prijava/nominacija**

Prijave koje ispunjavaju uslove i administrativne zahteve biće ocijenjene od strane žirija na osnovu kriterija za selekciju i nagrađivanje:

|  |  |
| --- | --- |
| Kriterijumi  | MAX poena |
| **1. Relevantnost istraživačke priče** | **20** |
| **2. Kvalitet istraživačke priče i njeni elementi** | **30** |
| **3. Nepristrasnost** | **20** |
| **4. Originalnost**  | **10** |
| **5. Posvećenost i integritet novinara**  | **10** |
| **6. Uticaj**  | **10** |
| **UKUPNO** | **100** |

U slučaju da dvije ili više najbolje rangiranih priča budu imale isti rezultat, prednost će imati kandidat/kinja koji/a ima više bodova u sekciji koja se odnosi na kvalitet istrage.

1. **Obavještenje prijavljenim/nominovanim kandidatima/kinjama za nagradu o odluci žirija**

Podnosioci prijava/predlagači će biti obaviješteni o rezultatima konkursa putem pisma.

1. **Aneksi:**

Obrazac za prijavu